CELEX: 32014R0684
Language: sk
Date: 2014-06-20 00:00:00
Title: Vykonávacie nariadenie Komisie (EÚ) č. 684/2014 z  20. júna 2014 o povolení kantaxantínu ako kŕmnej doplnkovej látky pre plemenné sliepky (držiteľ povolenia: DSM Nutritional products Ltd.)  Text s významom pre EHP

21.6.2014   
            
            
               SK
            
            
               Úradný vestník Európskej únie
            
            
               L 182/20
            
         VYKONÁVACIE NARIADENIE KOMISIE (EÚ) č. 684/2014
   z 20. júna 2014
   o povolení kantaxantínu ako kŕmnej doplnkovej látky pre plemenné sliepky (držiteľ povolenia: DSM Nutritional products Ltd.)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie kantaxantínu. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku kantaxantínu ako kŕmnej doplnkovej látky pre plemenné sliepky, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel v stanovisku z 12. decembra 2012 (2) k záveru, že prípravok kantaxantínu nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie a že má potenciál stabilizovať reprodukčnú úžitkovosť plemenných sliepok. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia prípravku kantaxantínu vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povolenie
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „iné zootechnické doplnkové látky“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2013); 11(1):3047.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
               
                  Maximálne limity rezíduí v príslušných potravinách živočíšneho pôvodu
               
            
                  mg účinnej látky na kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: iné zootechnické doplnkové látky (stabilizácia reprodukčnej úžitkovosti)
                  
               
            
                  4d161g
               
               
                  DSM Nutritional products Ltd. v zastúpení DSM Nutritional Products Sp. Z.o.o.
               
               
                  kantaxantín
               
               
                  
                     Zloženie doplnkovej látky:
                  
                  Prípravok s obsahom minimálne:
                  
                               
                           
                           
                              10 % kantaxantínu;
                           
                        
                               
                           
                           
                              ≤ 2,2 % etoxychínu;
                           
                        
                               
                           
                           
                              dichlórmetán: ≤ 10 mg/kg doplnkovej látky.
                           
                        
                     Charakteristika účinnej látky:
                  
                  kantaxantín
                  C40H52O2
                  
                  Číslo CAS: 514-78-3
                  Skúška: minimálne 96 %.
                  Vyrobený chemickou syntézou.
                  
                     Analytická metóda
                      (1)
                     :
                  
                  
                              —
                           
                           
                              na stanovenie kantaxantínu v kŕmnej doplnkovej látke: spektrofotometria (426 nm)
                           
                        
                              —
                           
                           
                              na určenie kantaxantínu v premixoch a krmivách: vysokoúčinná kvapalinová chromatografia na normálnych fázach s detekciou VIS (NP-HPLC-VIS, 466 nm)
                           
                        
               
                  plemenné sliepky
               
               
                  –
               
               
                  6
               
               
                  6
               
               
                  
                              1.
                           
                           
                              V návode na použitie doplnkovej látky a premixu uviesť podmienky skladovania a stabilitu pri zahrievaní.
                           
                        
                              2.
                           
                           
                              Zmes rôznych zdrojov kantaxantínu nesmie presiahnuť 6 mg kantaxantínu/kg kompletného krmiva.
                           
                        
                              3.
                           
                           
                              Zmes tohto prípravku s kantaxantínom a iných karotenoidov sa povoľuje za predpokladu, že celková koncentrácia zmesi nepresiahne 80 mg/kg kompletného krmiva.
                           
                        
                              4.
                           
                           
                              Na účely bezpečnosti používateľov: počas manipulácie by sa mala používať ochranná dýchacia maska, ochranné okuliare a rukavice.
                           
                        
               
                  10. júla 2024
               
               
                  15 mg kantaxantínu/kg pečene (vlhké tkanivo) a 2,5 mg kantaxantínu/kg kože/tuku (vlhké tkanivo)
               
            
         (1)  Podrobné informácie o analytických metódach sú k dispozícii na tejto adrese referenčného laboratória Európskej únie pre kŕmne doplnkové látky: www.irmm.jrc.be/eurl-feed-additives.